পুষ্কলাবতী
পুষ্কলাবতী (পশতু এবং উর্দু: پُشْكَلآوَتي‎‎) প্রাচীন গান্ধার রাজ্যের রাজধানী ছিল। এটি বর্তমানে পাকিস্তান এর খাইবার পাখতুনখোয়া প্রদেশের চরসদ্দা শহরে অবস্থিত। সোয়াত নদীর তীরে সোয়াত ও কাবুল নদীর মিলনস্থলের নিকটে এর ধ্বংসাবশেষ এখনও দেখা যায়। খ্রিস্টপূর্ব ৬ষ্ঠ শতক থেকে পুষ্কলাবতী গান্ধারের রাজধানী ছিল ৷ জরাথুস্ট্রবাদ মতানুযায়ী জরোস্ট্রিয়ান আবেস্তা গ্রন্থে পুষ্কলাবতী সংলগ্ন অঞ্চলসমূহ বৈকেরেতা (Vaēkərəta) অথবা অহুরা মাজদা কর্তৃক নির্মিত পৃথিবীর সপ্তম সুন্দরতম স্থান বলে চিহ্নিত করা হয়েছে। এটি ব্যাক্ট্রিয়া অঞ্চলের ‘মুকুটমণি’ রূপে পরিচিত ছিল এবং সুবিখ্যাত তক্ষশীলার উপরেও প্রাধান্য বিস্তার করেছিল।